
ประกาศองค์การบริหารส่วนตำบลทรายขาว
เรื่อง   ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่ 
  ประจำปี  พ.ศ. ๒๕๖๒  ต่อเจ้าพนักงานประเมิน
..........................................................



โดยที่พระราชบัญญัติภาษีบำรุงท้องที่ พ.ศ. ๒๕๐๘ มาตรา ๒๔  และ มาตรา  ๒๙,๓๐ ซึ่งแก้ไขเพิ่มเติมโดย พระราชบัญญัติภาษีบำรุงท้องที่ (ฉบับที่ ๓)  พ.ศ. ๒๕๔๒ กำหนดให้เจ้าของที่ดิน ผู้มีหน้าที่ต้องเสียภาษีบำรุงท้องที่ยื่นแบบแสดงรายการที่ดินเป็นรายแปลงต่อเจ้าพนักงานประเมิน  


ฉะนั้น  จึงประกาศให้เจ้าของที่ดิน   ซึ่งที่ดินตั้งอยู่ในเขตองค์การบริหารส่วนตำบลทรายขาว    อำเภอหัวไทร  จังหวัดนครศรีธรรมราช ยื่นแบบ  ภ.บ.ท. ๕  แบบแสดงรายการที่ดิน เพื่อเสียภาษีบำรุงท้องที่  ประจำปี พ.ศ. ๒๕๖๒  ถึง ปี  พ.ศ. ๒๕๖๔  ต่อเจ้าพนักงานประเมิน  ณ  องค์การบริหารส่วนตำบลทรายขาว  
อำเภอหัวไทร  จังหวัดนครศรีธรรมราช  ตั้งแต่วันที่   ๑  มกราคม  ๒๕๖๒  เป็นต้นไป  แบบพิมพ์  ภ.บ.ท. ๕
จะขอรับได้  ณ องค์การบริหารส่วนตำบลทรายขาว  อำเภอหัวไทร  จังหวัดนครศรีธรรมราช


ถ้าไม่ยื่นแบบแสดงรายการที่ดินภายในกำหนด  หรือยื่นแบบรายการที่ดินไม่ถูกต้องทำให้
จำนวนเงินที่จะต้องเสียภาษีบำรุงท้องที่ลดน้อยลง   จะต้องเสียเงินเพิ่มตามมาตรา ๔๕ (๑)  และ  (๒)  แห่งพระราชบัญญัติภาษีบำรุงท้องที่  พ.ศ. ๒๕๐๘  และแก้ไขเพิ่มเติมโดย พ.ร.บ. ภาษีบำรุงท้องที่ (ฉบับที่ ๓)
พ.ศ.  ๒๕๔๒


จึงประกาศให้ทราบโดยทั่วกัน




 ประกาศ  ณ  วันที่   ๑๓   เดือน  ธันวาคม   พ.ศ.  ๒๕๖๑

                                                                                                   (นายสุรินทร์  สงหนู)

